Surop masarn

Surop a wneir o sudd sylem y fasarnen, gan amlaf y fasarnen siwgr, y fasarnen goch a'r fasarnen ddu, yw surop masarn neu sudd masarn.Griffiths, Bruce a Jones, Dafydd Glyn. Geiriadur yr Academi (Caerdydd, Gwasg Prifysgol Cymru, 1995 [argraffiad 2006]), t. 864 [maple: maple syrup]. Mewn hinsawdd oer, mae coed masarn yn storio startsh yn eu boncyffion a'u gwreiddiau cyn i'r gaeaf dŵad; caiff y startsh ei droi'n siwgr ac yn codi o'r sudd yn y gwanwyn. Caiff masarn eu tapio trwy durio tyllau yn eu boncyffiau a chasglu'r sudd. Prosesir y sudd drwy ei wresogi i anweddu'r dŵr, gan adael y surop tewychedig.

Cesglir surop masarn yn gyntaf gan bobloedd brodorol Gogledd America. Mabwysiadodd setlwyr Ewropeaidd y dull o dapio, ac yn raddol datblygodd hwy y broses gynhyrchu. Mae talaith Québec yn cynhyrchu tua dwy ran o dair o surop masarn y byd; mae Canada'n allforio mwy na C$145 miliwn o surop masarn y flwyddyn.Ciesla, William M (2002). Non-wood forest products from temperate broad-leaved trees. Sefydliad Bwyd ac Amaeth y Cenhedloedd Unedig, t. 20Elliot, Elaine (2006). Maple Syrup: recipes from Canada's best chefs. Formac Publishing Company, t. 13. ISBN 978-0-88780-697-1. Vermont yw'r cynhyrchydd mwyaf yn yr Unol Daleithiau, ac yn gwneud rhyw 5.5 y cant o surop masarn y byd.Eagleson, Janet; Hasner, Rosemary (2006). The Maple Syrup Book. The Boston Mills Press, t. 27

Bwyteir surop masarn yn aml am frecwast gyda chrempogau, wafflau, tost Ffrengig, neu uwd. Defnyddir hefyd fel cynhwysyn wrth bobi bwydydd melys. Mae gan surop masarn bwysigrwydd diwylliannol yng Nghanada a Lloegr Newydd. Dangosir deilien fasarn ar faner Canada, ac mae gan nifer o daleithiau'r Unol Daleithiau y fasarnen siwgr fel coeden swyddogol y dalaith.

 Cyfeiriadau 

Categori:Bwyd a diod yng Nghanada
Categori:Bwyd a diod yn yr Unol Daleithiau
Masarn